**ถ้อยแถลงการประชุมใหญ่ของสหพันธ์พระคัมภีร์คาทอลิก ครั้งที่ 10 ที่มาร์เดลปลาต้า, อาร์เจนตินา**



**การประกาศพระวาจา เป็นของขวัญแห่งชีวิตสำหรับโลกที่เปราะบาง**

**I. คำนำ**

1. เรา 144 คน ตัวแทน 7 เขตของสหพันธ์พระคัมภีร์คาทอลิก (Catholic Biblical Federation, CBF) จาก 53 ประเทศ ได้มาพบกันที่มาร์เดล ปลาต้า ประเทศอาร์เจนตินา เพื่อการประชุมใหญ่ ครั้งที่ 10 ระหว่างวันที่ 15-21 เมษายน ค.ศ. 2023 วัตถุประสงค์ เพื่อแบ่งปันและไตร่ตรองถึงสิ่งท้าทายที่งานอภิบาลด้านพระคัมภีร์ กำลังเผชิญในโลกที่เปราะบางในทศวรรษที่ 3 ของศตวรรษ ที่ 21 และเพื่อแสวงหาวิธีทางใหม่ๆ และมีประสิทธิภาพ เป็นช่องทางความรักที่ให้ชีวิตของพระเจ้า และหรรษทานเข้ามาสู่ข้อเท็จจริงปัจจุบันของเรา อาศัยพระคัมภีร์

2. การประชุมใหญ่ครั้งนี้ได้พบสิ่งท้าทายเป็นประวัติการณ์ เริ่มต้นได้กำหนดเดือนเมษายน 2021 เนื่องจากการแพร่ระบาดใหญ่ โควิด 19 จึงต้องเลื่อนครั้งแรก ผลของการแพร่ระบาดใหญ่โควิด 19 เราได้กำหนดใหม่เดือนตุลาคม 2022 ก็ไม่สามารถจัดได้เพราะจำนวนไม่ครบองค์ประชุม ในที่สุดความพยายามครั้งที่ 3 เราจึงได้มารวมกันที่นี่ ในประเทศอาร์เจนตินา ได้เริ่มประชุม วันที่ 15 เมษายน 2023

3. วิสัยทัศน์ที่บันดาลใจบรรดาผู้มาประชุมใหญ่ คือมุ่งมั่นแก้ไขการนำสารแห่งความหวัง ที่หยั่งรากในความรักของพระเจ้าต่อสิ่งสร้างทั้งปวง (เทียบ มก 16:15) และเพื่อประกาศพระวาจาของพระเจ้าทุกสถานการณ์ (เทียบ 2 ทธ 4:2) การพบกันของบรรดาผู้รับใช้พระวาจาจากทุกมุมโลก ผู้ได้กล้าจัดเวลา แม้ระยะทางไกล และมีความยากลำบาก เป็นการแสดงออกว่าการแก้ไขนี้ไม่มีสิ้นสุด

4. สภาพแวดล้อมดังกล่าว การประชุมครั้งนี้เป็นพยานว่าความมืดไม่สามารถชนะแสงสว่างของชีวิต (เทียบ ยน 1:5) และพระวาจาของพระเจ้าเสริมพลังเราให้นำพระประสงค์ของพระเจ้าไป ไม่ว่าจะเกิดอะไร (เทียบ อสย 55:11) พระวาจานี้เข้ามาสู่โลกที่เปราะบาง และข้อเท็จจริงของมนุษย์ พระวาจานี้เป็นของขวัญแก่ชีวิต ซึ่งสนับสนุนบรรดาผู้มีความเชื่อ และสรรพสิ่งทั้งหลาย

**II. ความเปราะบาง : บริบทของการประชุมใหญ่ และพันธกิจของสหพันธ์ฯ**

5. บริบทที่แตกต่าง และหยั่งรากลึกในสมัยของเรา เรารับรู้ความเปราะบางที่ลึก และสากล ความแตกสลายของโลกและชุมชนมนุษย์ เราก็รับรู้โดยอาศัยพระคัมภีร์ด้วย นักบุญเปาโลได้ยืนยัน สถานะไร้ประโยชน์ (เทียบ รม 8:22) ส่งผลต่อสิ่งสร้างทั้งหมด รวมมนุษยชาติ สู่พลังแห่งความตาย และความไม่มีระเบียบ ที่ส่งผลการหยุดชะงักความสัมพันธ์ในสิ่งต่างๆทุกระดับ และที่สุดเป็นอันตรายต่อชีวิต

6. ภาวะไร้ประโยชน์ และความแตกสลายของโลก เป็นผลมาจากการหยุดชะงักของสิ่งสร้างของพระเจ้า ที่มนุษย์รับผิดชอบ (เทียบ ปฐก 3) ผลเหล่านี้แพร่ขยายความแตกสลายและความเปราะบางของโลกทุกส่วน ใน 3 ประการที่ถือว่าเราต้องสนใจพิเศษ เป็นพันธกิจและศาสนบริการของเรา

ก) **ความเปราะบางของสิ่งสร้าง** ถึงแม้ความพยายาม และความริเริ่มมากมาย วิกฤติด้านนิเวศวิทยาลึกมากกว่าทุเลา กิจการของมนุษย์และวิถีชีวิตทำให้เกิดการเปลี่ยนแปลงอย่างมาก ในสภาพแวดล้อม และการหยุดชะงักของธรรมชาติ เช่นการเปลี่ยนแปลงอากาศ มลพิษ และการสูญเสียความหลากหลายทางชีวภาพ โลก บ้านของเรา ซึ่งมนุษย์เป็นผู้รับผิดชอบอย่างใหญ่หลวง

ข) **ความเปราะบางของชุมชนมนุษย์** การแพร่ระบาดโควิดก่อให้เกิดความเปราะบางในชุมชนมนุษย์ เราไม่สามารถควบคุมโลก มีผลต่อโครงสร้างและระบบที่เราประดิษฐ์ เพื่อทำให้ชีวิตมั่นคง ทำให้เราตระหนักว่ามีสิ่งที่เราไม่รู้ ในผลระยะยาวของกิจการของเรา เราตกเป็นเหยื่อต่อสิ่งสร้าง และอุปกรณ์ของเราเอง

ค) **ความเปราะบางของพระศาสนจักร** ความบาป ความอ่อนแอ และการแสวงหาการปกครองควบคุมแบบเห็นแก่ตัว นำหายนะมาสู่ความสัมพันธ์ นำไปสู่การหยุดชะงักที่ลึกซึ้งของพระศาสนจักร ชุมชนแห่งความเชื่อ เช่นกรณีทำผิดทางเพศต่อผู้เยาว์ และผู้เปราะบาง

 ยิ่งกว่านั้น การประชุมนี้ ยังกล่าวถึงความเปราะบางร้ายกาจในโครงสร้างและศาสนบริการในพระศาสนจักร ซึ่งบ่อยๆดูเหมือนถูกปรับเป็นประเพณี และการปฏิบัติที่ปิดบัง หรือแม้ตรงข้ามกับความรัก ความเมตตาของพระเจ้า ที่มีต่อสิ่งสร้างและประชากรของพระองค์ เช่น รูปแบบสมณนิยม (Clericalism) พิธีการนิยม และการเน้นยึดส่งเสริมประเพณีที่มนุษย์กำหนดเองอย่างไม่เหมาะสมกับฐานะศักดิ์สิทธิ์ ความเปราะบางนี้บั่นทอนประสิทธิภาพของศาสนบริการด้านพระคัมภีร์ และประสิทธิผลของประจักษ์พยานชีวิตคริสตชนโดยทั่วไป

7. การรับรู้อย่างซื่อสัตย์ถึงความเปราะบาง และความไร้ประโยชน์ ก่อให้เกิดภูมิหลังสำหรับการประชุมนี้ 2 ระดับ ประการแรก เน้นคุณค่าชีวิตว่าเป็นของขวัญจากพระเจ้าที่เราต้องหวงแหนและรักษา ประการต่อมา การให้พระวาจาของพระเจ้า เป็นรากฐานการประกาศข่าวดีแห่งความหวัง ที่หยั่งรากลึกในความรัก และพระหรรษทานของพระเจ้า ในฐานะของขวัญที่มีคุณค่า และให้ชีวิตแก่โลกที่เปราะบาง

**III. พระหรรษทาน : ของขวัญจากพระเจ้าสำหรับโลกที่เปราะบางในและอาศัยพระวาจา**

8. ที่หัวใจวิสัยทัศน์ของการประชุม เราตระหนักและรับรู้ถึงพระหรรษทานไม่มีสิ้นสุด ซึ่งได้สร้างและสนับสนุนทุกชีวิต พระหรรษทานนี้ แสดงใน 3 วิถีทางที่จับต้องได้ คือผ่านการสร้าง การแบ่งปันในสภาพมนุษย์ และของขวัญแห่งพระวาจาที่เปิดเผย(ความจริง) ของพระเจ้า

9. พระวรสารนักบุญยอห์น เปิดเผยว่า พระเจ้าและพระวาจา พระวจนาตถ์ เป็นหนึ่ง (เทียบ ยน 1:1) โดยอาศัยพระวจนาตถ์ ผู้เป็นอยู่ สนับสนุนชีวิต ให้ชีวิต จากความคิดสร้างสรรค์ของพระเจ้าเอง พระเจ้าทรงสร้างทุกสิ่ง (ดู ยน 1:3)...ธรรมชาติ สิ่งสร้างทั้งหลายแสดงถึงแผนการความรักของพระเจ้า แสดงออกถึงธรรมชาติของพระเจ้าเอง

10. ขณะที่มนุษยชาติเป็นเพียงส่วนเล็กๆ ส่วนหนึ่งของการสร้าง เป็นภาพลักษณ์ของพระองค์เอง ทรงให้มนุษย์รับผิดชอบดูแลผลงานและความสมานสามัคคีของแผนการนี้ สิ่งสร้างต่างๆมิใช่ของขวัญที่ถูกมอบให้มนุษย์ แต่มนุษย์เป็นของขวัญที่พระองค์ทรงมอบให้สิ่งสร้างมากกว่า มนุษย์จึงมีความสัมพันธ์กับพระผู้สร้าง ผู้ทรงสื่อสารพระองค์เอง ได้เผยแสดงในพระคัมภีร์ เมื่อใครพบปะพระเจ้าโดยอาศัยพระวาจา...มนุษย์กลายเป็นพระเจ้า (เทียบ ยน 10:34-35) พระเจ้าทำให้มนุษย์อิ่มเอิบด้วยชีวิตพระเจ้า เป็นการเปลี่ยนแปลงจากธรรมดาสามัญ เข้าสู่สถานะศักดิ์สิทธิ์ และจากการตายได้เข้าสู่นิรันดร

11. พระเจ้าได้เข้ามาในโลกของมนุษยชาติ โดยอาศัยพระวจนาตถ์ ทรงรับเอากายมนุษย์ ในบุคคลของพระเยซูคริสต์ ทรงยอมรับความเปราะบาง และความตายได้ พระเยซูเจ้าทรงรับสภาพมนุษย์ของเราในทุกทาง (เทียบ ยน 1:14 ; ฟป 2:7-8; ฮบ 2:14-18) โดยอาศัยพระจิต พระเจ้าทรงประทับกับมนุษยชาติ ในโลกที่เปราะบาง พระจิตเจ้าทรงร่วมสภาพมนุษย์ ทรงช่วยเหลือเราผู้อ่อนแอ (รม 8:27) ทรงมีส่วนร่วมในความทุกข์ ขณะทรงสอนเราให้ภาวนา และทรงทราบความปรารถนาของเรา

12. การเปิดเผย (ความจริง) ของพระวาจาพระเจ้าในพระคัมภีร์ เป็นของขวัญแห่งพระหรรษทาน ที่อาจนิยามในวงกว้างว่า Kerygma (เคริกม่า) ในความหมายเฉพาะ เคริกม่า โฟกัสถึง เหตุการณ์ของพระคริสตเจ้า อย่างไรก็ดี เมื่อเข้าใจในวงกว้างว่าเป็นการประกาศถึงงานที่ให้ชีวิตของพระเจ้า เคริกม่า เริ่มด้วยการสร้าง งานสร้างสรรค์ของพระเจ้า และการออกแบบเพื่อความรอด

13. พระคัมภีร์ ในฐานะ เคริกม่า เป็นพยานถึงพระหรรษทานของพระเจ้า และมีพลังสู่การพบปะส่วนตัวกับพระเจ้า และพระคริสตเจ้า ผลตามมา พระคัมภีร์คือช่องทางแห่งชีวิต เชื่อมชีวิตของเราแต่ละคนกับชีวิตพระเจ้า พระวาจาของพระเจ้าเป็นชีวิต และบังเกิดผลจริงๆ (เทียบ ฮบ 4:12-13) แสดงออก 3 ทางคือ

ก) **ของขวัญแห่งความหมาย** พระคัมภีร์เปิดเผยความหมายการเป็นมนุษย์ โดยเผยแสดงความตั้งใจแรกของพระเจ้า และจุดประสงค์การสร้างมนุษย์ การเปิดเผยนี้ช่วยบรรเทาการบาดเจ็บของการไร้ความหมาย
ที่แพร่ขยายมากในชีวิตปัจจุบัน

ข) **ของขวัญแห่งความหวัง** ความหมายเป็นพื้นฐานในความหวัง พระวาจาของพระเจ้าช่วยมนุษยชาติให้ยึดจุดหมายปลายทาง พระคัมภีร์ทำให้หวังอย่างมั่นใจ โดยการเป็นประจักษ์พยานถึงกิจการไถ่กู้ของพระเจ้า ดังที่ชนรุ่นต่างๆในอดีตได้ประสบ และเป็นประจักษ์พยาน

ค) **ของขวัญแห่งความสมานสามัคคี** พระวาจาของพระเจ้าเผยแสดงเอกภาพที่สำคัญ และความเชื่อมโยงระหว่างกันของทุกสิ่ง เราทุกส่วนสัมพันธ์กัน โลกเป็นบ้านส่วนรวมของเรา พระคัมภีร์ได้กล่าวถึงในการสร้างโลก และมีอนาคตร่วมกันในสิ่งสร้างใหม่ของพระเจ้า

**IV. พันธกิจ : การประกาศพระวาจาของพระเจ้าในโลกที่เปราะบาง**

14. พันธกิจหลักของสหพันธ์พระคัมภีร์คาทอลิก คือ ประกาศพระวาจาในโลกที่เปราะบาง และในพระศาสนจักร พันธกิจนี้มาจากพระคัมภีร์ พันธกิจมุ่งนำผู้มีความเชื่อให้มีประสบการณ์ส่วนตัวลึกซึ้งยิ่งขึ้นในความรักสร้างสรรค์ของพระเจ้า พลังแห่งการไถ่กู้ของพระคริสต์ และการประทับสนับสนุนของพระจิต วิสัยทัศน์ของเรา คือ การประกาศข่าวดีแห่งความรักอันไม่ขาดตกบกพร่องของพระเจ้า ซึ่งจะมีชัยชนะเหนือทุกรูปแบบ ความเปราะบางและความแตกแยก เพื่อฟื้นฟูสิ่งสร้างของพระเจ้าสู่สถานะที่ชอบธรรม (เทียบ รม 8:21-27)

15. สมณสมัย และคำสอนของพระสันตะปาปาฟรังซิส เป็นแหล่งให้แรงบันดาลใจแก่สหพันธ์ฯ โดยเน้นการประกาศข่าวดี คำสอนของพระองค์เน้นธรรมชาติการเปลี่ยนแปลง ของการพบปะส่วนบุคคล กับความรัก และพลังของพระเจ้า คริสตชนแท้ คือผู้ที่ได้รับการเปลี่ยนแปลงชีวิต เมื่อพบปะกับพระคริสตเจ้า ดังนั้นศาสนบริการของพระคัมภีร์ควรเน้นการนำแต่ละคนไปพบปะกับพระเจ้า และพระคริสตเจ้า จึงทำให้ชีวิตเปลี่ยนมากกว่าการอธิบายข้อความเชื่อและการยึดโครงสร้าง ในบริบทนี้ การประกาศพระวาจาของพระเจ้า ซึ่งอำนวยความสะดวก และนำสู่การพบปะให้เปลี่ยนแปลงชีวิต นี่เป็นหัวใจของพันธกิจ และโครงการ การประกาศข่าวดี

16. ความพยายามของสหพันธ์ที่จะนำพระคัมภีร์ไปสู่ศูนย์กลางชีวิต และศาสนบริการของพระศาสนจักร บังเกิดผลตามคำประกาศของพระสันตะปาปาเบเนดิกต์ ที่ 16 ในพระสมณลิขิตเตือนใจ ชื่อ VERBUM DOMINI (พระวาจาขององค์พระผู้เป็นเจ้า) ได้ประกาศชัดเจน และด้วยความมั่นใจว่า “ให้พระคัมภีร์เป็นพลังบันดาลใจงานอภิบาลทุกชนิด” (DV 73) ดังนั้นประชากรของพระเจ้ามีพันธกิจในพระศาสนจักรคาทอลิก สหพันธ์ฯ ต้องรับใช้ต่อไปในหลักด้านการอบรมงานอภิบาลพระคัมภีร์ และพยายามสร้างศาสนบริการอภิบาลด้านพระคัมภีร์ ฐานะเป็นรากฐานของพระศาสนบริการทุกอย่างในพระศาสนจักร มากกว่า แค่เป็นงานหนึ่งในงานอื่นๆ...เพื่อตอบความสนใจหลักของโลกและพระศาสนจักรสมัยนี้

 ดังที่ได้ปรึกษาหารือกันในระหว่างการประชุม บรรดาผู้ร่วมประชุมได้ชี้เป้าหมายต่อไปนี้ เป็นหลักกิจการต่างๆของสหพันธ์ ในปีต่อๆไป

ก) เพื่อจุดประกาย มุมมองด้านพระคัมภีร์เข้าไปในทุกด้านของพระ ศาสนจักร ระดับสังฆมณฑล วัด สถานบันการศึกษา กลุ่ม และสมาคมต่างๆ

ข) เพื่ออำนวยความสะดวกการอบรมด้านความเชื่อที่เน้นพระคัมภีร์ สำหรับประชากรพระเจ้าทุกวัย และทุกฐานะชีวิต

ค) เพื่อติดตามความร่วมมือกันในพระศาสนจักรวงกว้าง เพื่อความริเริ่มส่งเสริมพระคัมภีร์ เช่น อาทิตย์ พระวาจาพระเจ้า ฯลฯ

ง) เพื่อใช้ประโยชน์การสื่อสารทุกรูปแบบ ที่ตรงสภาพ และให้ประชาชนเข้าใจได้ ในบริบทสังคม

จ) เพื่อดำเนินการด้านเครื่องมือสื่อสารที่เข้าถึงผู้ฟังมากที่สุดเท่าที่สามารถ โดยเน้นสื่อสังคมดิจิทัล

17. พระศาสนจักรคาทอลิกเป็นชุมชนหนึ่ง ที่ประกอบด้วยบรรดาผู้มีความเชื่อจากสถานะชีวิตที่แตกต่างกัน มีศักดิ์ศรีเท่ากัน และมีความรับผิดชอบร่วมกัน สำหรับการประกาศข่าวดี และด้านอื่นๆในชีวิตพระศาสนจักร ด้วยหลักการนี้ การมีส่วนร่วม และเสริมศักยภาพแก่ฆราวาสในศาสนบริการงานอภิบาลด้านพระคัมภีร์ เป็นความจำเป็นยิ่งยวดและความกังวลในยุคของเรา ความร่วมมือของฆราวาสเป็นศูนย์กลางต่อการก้าวเดินไปด้วยกัน ดังนั้น การจัดการอบรมด้านพระคัมภีร์ให้บรรดาสัตบุรุษฆราวาส เป็นเรื่องสำคัญเพื่อเสริมพวกเขาให้มีความรู้และทักษะต่างๆที่จำเป็น ให้เป็นครูและผู้ประกาศพระวาจาที่มีคุณภาพ

18. เพื่อประสิทธิผล และให้เกิดการเปลี่ยนแปลงชีวิต การประกาศข่าวดีต้องเหมาะสมกับสภาพสังคม และวัฒนธรรม พระศาสนจักร และชุมชนท้องถิ่นทุกแห่ง ต้องมีรากในบริบท และเผชิญรูปแบบพิเศษของความเปราะบางที่เราต้องพิจารณา เมื่อประกาศและอธิบายพระวาจา การประกาศพระวาจาใน “บริบทที่เปราะบาง” เรียกร้องมิใช่เพียงการตีความตัวบทพระคัมภีร์ แต่ต้องตีความตามข้อเท็จจริง และการเสวนาระหว่างตัวบท และบริบท ผลที่ตามมาเราต้องอ่านพระคัมภีร์โดยพิจารณาอย่างเอาใจใส่ ถึงวัฒนธรรมของผู้รับฟัง ผู้ชม และสนใจบริบทให้เหมาะสม การเสวนาเช่นนี้ระหว่างพระวาจาและบริบท จะช่วยให้สารที่ถูกเปิดเผย ถูกประกาศในลักษณะที่มีความหมาย และตรงสภาพต่อประชาชน และพลังของพระวาจาก็สามารถเปลี่ยนแปลงชีวิตของพวกเขา

**VI. บทสรุป**

19. การประชุมได้ตระหนักและได้เน้นว่า การบริการของสหพันธ์พระคัมภีร์คาทอลิกแก่ชุมชนมนุษย์ และพระศาสนจักร ต้องสะท้อนความสำนึกที่ลึกซึ้งของความรับผิดชอบร่วมกันที่หยั่งรากในพระคัมภีร์ ความรับผิดชอบร่วมกันสะท้อน 3 ลักษณะสำคัญของพระวาจาของพระเจ้า ที่ตรงสภาพเป็นพิเศษต่อโลกที่เปราะบางของเราในปัจจุบัน

ก) **พระวาจาเป็นชีวิต : การร่วมกันรับผิดชอบต่อสิ่งสร้าง**

 วิถีชีวิตมนุษย์ โครงสร้างสังคมและการเมืองปัจจุบัน ทำให้เกิดภัยคุกคามอันตราย ความรับผิดชอบสิ่งสร้างเป็นเรื่องสำคัญ เพื่อความอยู่รอดของเรา ศาสนบริการด้านพระคัมภีร์ต้องประกาศและชี้แสดงว่าความรับผิดชอบนี้หยั่งรากในพระวาจาของพระเจ้า และสะท้อนพระประสงค์ของพระองค์

ข) **พระวาจาเป็นแสงสว่าง** : **การร่วมกันรับผิดชอบต่อมนุษยชาติ**

 ชุมชนมนุษย์ เปราะบางในทุกระดับ กล่าวคือ ร่างกาย จิตใจ ปัจเจกชน ส่วนรวม การเมือง และสิ่งแวดล้อม คำแนะนำจากพระคัมภีร์เป็นเรื่องจำเป็นสำหรับการรักษามนุษยชาติจากแนวโน้มทำลายตนเอง เพราะเหตุว่าพระวาจาพระเจ้าเสนอวิสัยทัศน์ของชุมชนมนุษย์แบบสมานสามัคคีกัน ที่พระผู้สร้างได้ออกแบบ และได้ปรารถนา ศาสนบริการด้านพระคัมภีร์ต้องแชร์วิสัยทัศน์นี้แก่ชุมชนมนุษย์ที่เปราะบาง และความรู้สึกรับผิดชอบขับเคลื่อน เพื่อทำให้เป็นจริง การสะท้อนความกังวลของพระเจ้าได้ถูกเปิดเผยในพระคัมภีร์ ศาสนบริการนี้ต้องคิดถึงคนจนเป็นพิเศษ คนที่ต้องการความช่วยเหลือ คนที่ไม่มีอำนาจ ผู้ที่ถูกเหยียบย่ำ คนเล็กๆ คนสุดท้าย และคนที่สูญหายไป

ค) **พระวาจาเป็นการมีส่วนร่วม :การร่วมกันรับผิดชอบพระศาสนจักร**วิสัยทัศน์ด้านพระคัมภีร์ของ พระศาสนจักร ทั้งในพันธสัญญาเดิมและพันธสัญญาใหม่มีกล่าวถึงในฐานะชุมชนของประชากรสงฆ์ และประชากรศักดิ์สิทธิ์ของพระเจ้า (อพย 19:5-6) ได้รวมกันในความเป็นสงฆ์สามัญของผู้มีความเชื่อ (เทียบ 1 ปต 2:5) ตามวิสัยทัศน์นี้ทุกคนรับผิดชอบต่อพระเจ้า และต่อกันและกัน ขณะปฏิบัติพันธกิจสงฆ์ของพวกเขาในแบบที่แตกต่างกัน ภายในกรอบงานนี้ ศาสนบริการด้านพระคัมภีร์ และสหพันธ์ฯ ต้องพยายามให้ผู้มีความเชื่อทุกคนในภารกิจ ทำให้สามารถเข้าถึงพระวาจาของพระเจ้าได้ง่าย รู้จัก และเข้าใจได้ง่าย ; เพื่อให้สามารถ และเสริมศักยภาพทุกชุมชน และสมาชิกทุกคนให้กลายเป็นส่วนที่กระตือรือร้น และสมบูรณ์ในการรับใช้พระศาสนจักร

20. ระหว่างเวลาที่อยู่ด้วยกัน ผู้เข้าร่วมประชุมได้มีประสบการณ์ความรู้สึกของความหวังและพระหรรษทาน แม้ได้ตระหนักถึงเงาของความเปราะบาง ความแตกแยก และ “ความปรารถนา” ความรู้สึกถึงการเชื่อมโยงกับพระศาสนจักร ชุมชนผู้มีความเชื่อกว้างขวางขึ้น ก็ขจัดเงานี้ออกไป อาศัยของขวัญแห่งชีวิตที่มาจากพระวาจาของพระเจ้า แม้เราแชร์ในความทุกข์ และสิ่งที่เป็นอยู่ในโลกที่แตกหัก เรามั่นใจในความหวังที่สัมผัสความรักของพระเจ้า (เทียบ รม 5:5) สหพันธ์ พยายามเป็นเครื่องมือของพระเจ้า ทำงานฟื้นฟูโลก ตามแผนการของพระเจ้าในพระคัมภีร์ ในบริบทที่เปี่ยมด้วยความหวังนี้ เราจะเปลี่ยนความเปราะบาง เข้าไปสู่ความหวัง โหยหารุ่งอรุณสำหรับสิ่งสร้างใหม่ของพระเจ้า ที่เราปรารถนา และพยายามมุ่งมั่นไปถึง

 เขตต่างๆของสหพันธ์พระคัมภีร์คาทอลิกได้จัดลำดับความสำคัญ และเป้าหมายพิเศษ การประชุมใหญ่ครั้งที่ 10 ได้กำหนดความสำคัญทั่วไป และข้อแนะนำ 7 ประการ เพื่อให้สมาชิกนำไปปฏิบัติคือ

**ลำดับสำคัญและแผนกิจกรรม CBF ค.ศ.2023-2029**

1. เพื่อพัฒนาแผนกศาสนบริการงานอภิบาลด้านพระคัมภีร์ในสภาพระสังฆราชและ ที่ยังไม่มีในโครงสร้าง ให้จัดพระคัมภีร์เป็นพื้นฐานจำเป็นในการอบรมคริสตชนทั้งหมด

2. เพื่อสร้างสำนึกสัตบุรุษให้รับผิดชอบ และร่วมรับผิดชอบสิ่งสร้าง โดยจำเป็นให้มีรากลึกในพระคัมภีร์ และสะท้อนพระประสงค์ของพระเจ้าที่ถูกเปิดเผยในพระคัมภีร์

3. เพื่อยอมรับ และดำเนินการฉลองวันอาทิตย์พระวาจา เป็นโครงการหนึ่งของสหพันธ์ จัดการ รับผิดชอบ ให้มีและประชาสัมพันธ์อย่างดี

4. เพื่อใช้เครื่องมือสื่อสารดิจิทัล และแสวงหาวิธีการที่สร้างสรรค์ เพื่อส่งเสริมพระคัมภีร์ และเผยแผ่ความรู้พระคัมภีร์ โดยอาศัยสื่อปัจจุบันที่ทันสมัย

5. เพื่อเสนอและโฟกัสกระบวนการเตรียมปียูบีลี 2025 เรื่องของขวัญชีวิตในลักษณะที่ตรงสภาพเขตท้องถิ่น

6. ให้สนใจพัฒนาหลักสูตรการศึกษาพระคัมภีร์ในโรงเรียนคาทอลิก มหาวิทยาลัย สามเณราลัย และบ้านอบรม เท่าที่สามารถ เพื่อมั่นใจว่าพระคัมภีร์อยู่ในตำแหน่งศูนย์กลางอบรม

7. ให้จัดการประชุมในเขตต่างๆ เพื่อปรึกษาถึงการให้ความสำคัญของพระคัมภีร์ในมิติต่างๆของชีวิตและศาสนบริการของพระศาสนจักร โดยมุ่งฟื้นฟูและจัดโครงสร้างชีวิตงานอภิบาลของพระศาสนจักร

ฟ.วีระ อาภรณ์รัตน์ แปล

 จาก https://c-b-f.org/en/Who-we-are//Structure/Plenary-Assembly#10thPA